stanford-oval/wikipedia huggingface dataset:
ปลากระเบนค้างคาว

| ปลากระเบนค้างคาว ช่วงเวลาที่มีชีวิตอยู่: Upper Cretaceous–Recent  PreꞒ Ꞓ O S D C P T J K Pg N      |
| --- | --- |

ปลากระเบนค้างคาวบริเวณ หมู่เกาะเติกส์และเคคอส
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Myliobatiformes
วงศ์:: Myliobatidae
สกุล:: Aetobatus
สปีชีส์:: A.  narinari
ชื่อทวินาม
Aetobatus narinari (Euphrasén, 1790)


พื้นที่การกระจายพันธ์
ชื่อพ้อง
 Aetobatis latirostris   Aetobatis narinari   Aetomylus maculatus   Myliobatis eeltenkee   Myliobatis macroptera   Myliobatus punctatus   Raia quinqueaculeata   Raja narinari   Stoasodon narinari
ปลากระเบนค้างคาว, หรือ ปลากระเบนนก, ปลากระเบนเนื้อดำ, ปลากระเบนยี่สนหรือปลากระเบนนกจุดขาว (อังกฤษ: spotted eagle ray; ชื่อวิทยาศาสตร์: Aetobatus Ocellatus) เป็นปลากระเบนชนิดหนึ่ง อยู่ในวงศ์ (Aetobatidae)
มีผิวหนังเรียบ ใกล้โคนหางด้านบนมีเงี่ยง 1–4 เงี่ยง พบมากที่สุด 6 เงี่ยง เรียงอยู่ชิดกัน ด้านหลังสีดำมีจุดสีขาวกระจายอยู่ส่วนท้าย ด้านท้องสีขาว หางเรียวยาวมาก มีส่วนหัวที่แยกออกจากครีบเห็นได้ชัดเจน จึงทำให้ว่ายน้ำไปมาได้อย่างอิสระเหมือนนกบิน มีขนาดกว้างได้ถึง 1.5 เมตร เคยพบสูงสุดถึง 3 เมตร น้ำหนัก 230 กิโลกรัม
หากินจำพวกสัตว์น้ำหน้าดิน เช่น หอย, กุ้ง, กั้ง, ปู บริเวณใต้พื้นน้ำเป็นอาหาร โดยใช้ปากคุ้ยเขี่ยพื้นทรายหา บางครั้งอาจเข้ามาหากินถึงบริเวณปากแม่น้ำที่เป็นน้ำกร่อยได้  บางครั้งจะรวมตัวกันเป็นฝูงหลายตัว และสามารถดำน้ำได้ลึกถึง 80 เมตร
ในปี ค.ศ. 2010 มีงานวิจัยว่าด้วยเรื่องการแบ่งชื่อสายพันธุ์ใหม่จากสายพันธุ์เดิม Aetobatus Narinari เนื่องจากในงานวิจัยพบความแตกต่างที่ชัดเจนของตัวอย่างที่พบในแต่ละพื้นที่ทั่วโลก พบการกระจายพันธุ์ Aetobatus Narinari  ในบริเวณมหาสมุทรแอตแลนติก สายพันธุ์ Aetobatus Laticeps ในบริเวณตะวันออกของมหาสมุทรแปซิฟิก และ Aetobatus Ocellatus ในบริเวณตะวันตกของมหาสมุทรแปซิฟิก และ มหาสมุทรอินเดีย รวมถึงบริเวณ อ่าวไทย และ ทะเลอันดามัน ของประเทศไทย
ปลากระเบนค้างคาวออกลูกเป็นไข่ แต่ไข่ได้พัฒนาเป็นตัวในช่องท้องของปลาตัวเมีย เมื่อแรกเกิดลูกปลาจะมีถุงไข่แดงติดตัวมาด้วย
ปลากระเบนค้างคาวนั้น มักถูกล่าเป็นอาหารจากปลาฉลาม โดยเฉพาะปลาฉลามหัวค้อน สำหรับความสัมพันธ์ต่อมนุษย์แล้ว นิยมเลี้ยงในพิพิธภัณฑ์สัตว์น้ำต่าง ๆ เพราะความสวยงามในสีสันและการว่ายน้ำ และยังนิยมใช้เนื้อเพื่อการบริโภคด้วยทั้งการบริโภคสดและเก็บรักษาเป็นปลาแห้ง และทำเป็นปลาหย็อง
ณ ปัจจุบันกระเบนค้างคาวยังไม่สามารถเพาะพันธุ์ในเชิงพาณิชย์ได้ เนื่องจากมีค่าใช้จ่ายที่สูงในการจัดการพื้นที่ มีเพียงการเพาะพันธุ์โดยไม่ได้ตั้งใจจากพิพิธภัณฑ์สัตว์น้ำบางแห่งเท่านั้น จึงยังไม่สามารถเพาะพันธุ์ทดแทนกับปริมาณที่ลดลงในธรรมชาติได้
รูปภาพ

ขณะว่ายเป็นฝูงในทะเล
ขณะคุ้ยเขี่ยหาอาหารกินบนพื้นทราย
ส่วนปากและซี่กรองเหงือก
คลิปวิดีโอในพิพิธภัณฑ์สัตว์น้ำ
ในน้ำตื้น
แหล่งข้อมูลอื่น

ปลากระเบนค้างคาว จาก Fishbase.org
ปลากระเบนลายเสือ

| ปลากระเบนลายเสือ |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Myliobatiformes
วงศ์:: Dasyatidae
สกุล:: Himantura
สปีชีส์:: H.  oxyrhyncha
ชื่อทวินาม
Himantura oxyryncha (Sauvage, 1878)


แผนที่แสดงการกระจายพันธุ์ของปลากระเบนลายเสือ
ชื่อพ้อง
 Himantura krempfi (Chabanaud, 1923)  Himantura oxyrhynchus (Sauvage, 1878)  Trygon oxyrhynchus Sauvage, 1878
สำหรับปลาน้ำเค็ม ดูที่ ปลากระเบนลายแมลงวัน
ปลากระเบนลายเสือ (อังกฤษ: Marbled whipray; ชื่อวิทยาศาสตร์: Himantura oxyrhyncha) เป็นปลากระเบนน้ำจืดชนิดหนึ่ง อยู่ในวงศ์ปลากระเบนธง (Dasyatidae)
มีรูปร่างเหมือนปลากระเบนชนิดอื่นในวงศ์เดียวกัน หางยาว โคนหางมีเงี่ยงแหลมมีพิษ 1 หรือ 2 ชิ้น ที่สามารถงอกใหม่ได้เมื่อหลุดหรือหักไป หางไม่มีริ้วหนัง พื้นลำตัวด้านบนสีน้ำตาลเหลือง กลางหลังมีเกล็ดเป็นตุ่มหยาบ ๆ มีจุดดำคล้ายลายของเสือดาวกระจายอยู่ทั่วตัวไปจนปลายหาง อันเป็นที่มาของชื่อ พื้นลำตัวด้านล่างสีขาว หากินตามพื้นท้องน้ำโดยอาหารได้แก่ ปลาขนาดเล็ก, สัตว์หน้าดิน และสัตว์มีเปลือก จะว่ายขึ้นมาหากินบริเวณผิวน้ำบ้างเป็นบางครั้ง มีขนาดความกว้างประมาณ 40 เซนติเมตร หางยาว 1.2 เมตร น้ำหนักตั้งแต่ 3-5 กิโลกรัม
ปลากระเบนลายเสือเป็นปลาน้ำกร่อยที่พบอาศัยอยู่ค่อนมาทางน้ำจืด เป็นปลาที่พบน้อย พบได้ตามปากแม่น้ำ เช่น ปากแม่น้ำเจ้าพระยา, ปากแม่น้ำโขง, แม่น้ำแม่กลอง, ทะเลสาบเขมร และพบได้ไกลถึงปากแม่น้ำบนเกาะบอร์เนียวของอินโดนีเซีย แต่มีรายงานทางวิชาการว่าพบครั้งแรกที่แม่น้ำน่าน
เนื่องจากเป็นปลาที่มีลวดลายสวยงามจึงนิยมเลี้ยงเป็นปลาสวยงามที่มีราคาแพง แต่มักจะเลี้ยงไม่ค่อยรอดเพราะปลามักประสบปัญหาปรับตัวให้อยู่ในน้ำจืดหรือภาวะแวดล้อมในที่เลี้ยงไม่ค่อยได้
ปลากระเบนลายเสือมีชื่อเรียกอื่น ๆ อีกว่า "ปลากระเบนเสือดาว", "ปลากระเบนลาย" หรือ "ปลากระเบนลายหินอ่อน"
แหล่งข้อมูลอื่น

รูปและข้อมูลกระเบนลายเสือ เก็บถาวร 2007-03-11 ที่ เวย์แบ็กแมชชีน
ปลากระเบนหลังดำ

| ปลากระเบนหลังดำ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Myliobatiformes
วงศ์:: Dasyatidae
สกุล:: Taeniura
สปีชีส์:: T.  meyeni
ชื่อทวินาม
Taeniura meyeni (J. P. Müller & Henle, 1841)


แผนที่แสดงการกระจายพันธุ์
ชื่อพ้อง
  Taeniura melanospila Bleeker, 1853  Taeniura melanospilos Bleeker, 1853  Taeniura mortoni Macleay, 1883 
ปลากระเบนหลังดำ (อังกฤษ: Black-blotched stingray, Blotched fantail ray; ชื่อวิทยาศาสตร์:  Taeniura meyeni) ปลาทะเลกระดูกอ่อนชนิดหนึ่ง จำพวกปลากระเบน ในวงศ์ปลากระเบนธง (Dasyatidae)
ปลากระเบนหลังดำ เป็นปลากระเบนขนาดใหญ่อีกชนิดหนึ่งที่อยู่ในวงศ์นี้ มีความยาวลำตัวจรดปลายหาง 180 เซนติเมตร ความกว้างของลำตัว 330 เซนติเมตร มีลักษณะัพิเศษ คือ ลำตัวค่อนข้างกลมและหนา มีจุดสีดำบนลำตัว มีเงี่ยงพิษ 1 คู่ที่บริเวณโคนหาง ปลายหางมีแผ่นหนังบาง ๆ
มักอาศัยอยู่บริเวณใกล้ชายฝั่งของแถบอินโด-แปซิฟิก โดยอาศัยอยู่ตามพื้นทะเล ในความลึกตั้งแต่ 1-80 เมตร นอกจากนี้แล้วยังพบได้ตามบริเวณปากแม่น้ำและแนวปะการัง กินหอยสองฝา, ปู และปลาตัวเล็ก ๆ เป็นอาหาร
เป็นปลากระเบนอีกชนิดหนึ่ง ที่นิยมเลี้ยงกันในสถานแสดงพันธุ์สัตว์น้ำ และมีการออกลูกแพร่ขยายพันธุ์ในที่เลี้ยงมาแล้ว
แหล่งข้อมูลอื่น

ข้อมูลที่เกี่ยวข้องกับ Taeniura meyeni ที่วิกิสปีชีส์
รูปและข้อมูลเพิ่มเติมจาก Fishbase.org
ปลากระเบนลาว

| ปลากระเบนลาว |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Myliobatiformes
วงศ์:: Dasyatidae
สกุล:: Dasyatis
สปีชีส์:: D.  laosensis
ชื่อทวินาม
Dasyatis laosensis Roberts & Karnasuta, 1987

ชื่อพ้อง
 Amphotistius laosensis (Roberts & Karnasuta, 1987)  Dasyatis laoensis Roberts & Karnasuta, 1987
ปลากระเบนลาว หรือ ปลากระเบนแม่น้ำโขง (อังกฤษ: Mekong stingray, Mekong freshwater stingray; ชื่อวิทยาศาสตร์: Dasyatis laosensis) ปลากระเบนน้ำจืดชนิดหนึ่ง อยู่ในวงศ์ปลากระเบนธง (Dasyatidae)
มีรูปร่างคล้ายปลากระเบนในวงศ์นี้ทั่วไป แต่ส่วนหัวจะออกเป็นรูปทรงห้าเหลี่ยม ตาโต หางมีริ้วหนังบาง ๆ โคนหางมีเงี่ยงแหลมมีพิษ 1 หรือ 2 ชิ้น ที่เมื่อหลุดหรือหักไปแล้วสามารถงอกใหม่ทดแทนได้  ลำตัวด้านบนสีน้ำตาลนวล กลางหลังมีเกล็ดเป็นตุ่มหยาบ ๆ ลำตัวด้านล่างสีขาว และมีปื้นสีเหลืองอ่อนหรือส้มปน ความกว้างของลำตัวประมาณ 40 เซนติเมตร พบใหญ่ที่สุด 80 เซนติเมตร ส่วนหางยาว 1.2 เมตร น้ำหนักมากที่สุดมากกว่า 10 กิโลกรัม หากินตามพื้นท้องน้ำ อาหารได้แก่ สัตว์หน้าดิน, ปลาขนาดเล็ก และสัตว์มีเปลือกต่าง ๆ  จะว่ายขึ้นมาหากินบริเวณผิวน้ำบ้างเป็นบางครั้ง
พบเฉพาะแม่น้ำโขงตอนกลาง ในช่วงของประเทศกัมพูชา, ลาว, ไทย และอาจพบได้จนถึงจีนตอนล่าง
โดยค้นพบครั้งแรกเมื่อปี ค.ศ. 1968 โดยยะสุฮิโกะ ทะกิ นักมีนวิทยาชาวญี่ปุ่น โดยเรียกว่า Dasyatis sp. และไม่ได้มีคำอธิบายเพิ่มเติมในทางวิชาการ และตัวอย่างต้นแบบของทะกิได้สูญหายไป จนกระทั่งในปี ค.ศ. 1987 ไทสัน อาร์. โรเบิร์ตส์ นักมีนวิทยาชาวอเมริกัน และจรัลธาดา กรรณสูต นักวิชาการประมงชาวไทยของกรมประมง ได้ร่วมกันอนุกรมวิธานลงในวารสาร Environmental Biology of Fishes โดยชนิดต้นแบบเป็นปลาตัวผู้ขนาดยังไม่โตเต็มที่ความยาว 23 เซนติเมตร (9.1 นิ้ว) จับได้จากแม่น้ำโขงในเขตจังหวัดเชียงราย
เป็นปลาที่พบน้อย แต่เป็นปลาที่มีรสชาติดี จึงมักถูกจับขึ้นมาทำเป็นอาหาร  และมีการเลี้ยงเป็นปลาสวยงามด้วย โดยมีรายงานการพบที่เป็นปลาเผือกอยู่ 3 ครั้งในช่วงกว่า 13 ปี และจากการศึกษาวงศ์วานวิทยาบนพื้นฐานของไซโตโครมบี เมื่อปี ค.ศ. 1999 พบว่ามีความสัมพันธ์ใกล้กับปลากระเบนสกุลด้วยกันชนิดอื่นที่พบในอ่าวไทยด้วย
มีชื่อเรียกในภาษาอีสานว่า "ปลาฝา" หรือ "ฝาไล"
แหล่งข้อมูลอื่น

รูปและข้อมูลกระเบนลาว
ข้อมูลที่เกี่ยวข้องกับ Dasyatis laosensis ที่วิกิสปีชีส์
ปลากระเบนหางริบบิ้น

| ปลากระเบนหางริบบิ้น |
| --- | --- |

ปลากระเบนทอง หรือ ปลากระเบนหิน (T. lymma)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Myliobatiformes
วงศ์:: Dasyatidae
สกุล:: Taeniura Müller & Henle, 1837

ชนิดต้นแบบ
Trygon ornatus Gray, 1830
ชื่อพ้อง
 Discobatis Miklukho-Maclay & Macleay, 1886  Discotrygon Fowler, 1910  Trygon Geoffroy St. Hilaire, 1817
ปลากระเบนหางริบบิ้น (อังกฤษ: Ribbontail stingrays) เป็นสกุลของปลากระดูกอ่อนจำพวกปลากระเบนสกุลหนึ่ง ใช้ชื่อสกุลว่า Taeniura (/เท-นิ-อู-ร่า/) ในวงศ์ปลากระเบนธง (Dasyatidae)
เป็นปลากระเบนที่พบเฉพาะในทะเลเท่านั้น โดยกระจายพันธุ์อยู่ตามแนวปะการังและพื้นทรายของภูมิภาคอินโด-แปซิฟิก และพบในมหาสมุทรแอตแลนติก และทะเลเมดิเตอร์เรเนียนตอนใต้
แบ่งออกได้เป็น 3 ชนิด คือ
ปลากระเบนหางพัดกลม (T. grabata)
ปลากระเบนทอง (T. lymma)
ปลากระเบนหลังดำ (T. meyeni)
แหล่งข้อมูลอื่น

ข้อมูลที่เกี่ยวข้องกับ Taeniura ที่วิกิสปีชีส์
ปลากระเบนหัวแหลม

| ปลากระเบนหัวแหลม |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Myliobatiformes
วงศ์:: Dasyatidae
สกุล:: Dasyatis
สปีชีส์:: D.  zugei
ชื่อทวินาม
Dasyatis zugei (Müller & Henle, 1841)

ชื่อพ้อง
 Dasyatis cheni Teng, 1962   Trygon crozieri Blyth, 1860   Trygon zugei Müller & Henle, 1841
ปลากระเบนหัวแหลม (อังกฤษ: Pale-edged stingray, Sharpnose stingray; ชื่อวิทยาศาสตร์: Dasyatis zugei) ปลากระดูกอ่อนทะเลจำพวกปลากระเบนชนิดหนึ่ง ในวงศ์ปลากระเบนธง (Dasyatidae)
มีลักษณะลำตัวแบน สันฐานเหลี่ยมคล้ายว่าว หางยาวเรียวเป็นเส้นเหมือนแส้ ส่วนกว้างของลำตัวเกือบเท่าความยาว จะงอยปากยื่นแหลมออกไป ความยาวของจะงอยปากประมาณ 1/3 ของความยาวลำตัว ด้านท้องมีช่องน้ำเข้า 5 คู่ ครีบอกเป็นแผ่นติดต่อรวมกับลำตัว ครีบก้นอยู่ใต้ครีบหาง ไม่มีครีบหลัง บนครีบหางมีเงี่ยงปลายแหลม ขอบหยักเป็นฟันเลื่อย โคนเงี่ยงมีต่อมพิษ ซึ่งถ้าหากแทงจะปล่อยพิษเข้าสู่ร่างกาย ทำให้ได้รับบาดเจ็บและปวดอย่างรุนแรง ลำตัวด้านหลังมีสีน้ำตาลเทา ด้านท้องสีขาว ขนาดโตเต็มที่ได้ 29 เซนติเมตร (11 นิ้ว)
อาศัยในน้ำกร่อย และน้ำทะเล บริเวณปากแม่น้ำ หากินบริเวณพื้นท้องน้ำ พบได้ในบริเวณน้ำตื้นจนถึงน้ำลึกกว่า 100 เมตร (330 ฟุต) อาหารได้แก่ สัตว์กลุ่มกุ้งปูขนาดเล็ก รวมทั้งปลาขนาดเล็กด้วย พบในมหาสมุทรอินเดียและมหาสมุทรแปซิฟิกตั้งแต่อินเดียจนถึงตะวันออกของคาบสมุทรมลายู และตอนใต้ของญี่ปุ่น
ในปี ค.ศ. 2001 ลิซา โรเซนเบอร์เกอร์ ได้ทำการวิเคราะห์ทางวงศ์วานวิวัฒนาการทางสัณฐานวิทยาพบว่า ปลากระเบนหัวแหลมมีความใกล้ชิดทางพันธุกรรมกับปลากระเบนแมลงวัน (Himantura gerrardi), ปลากระเบนมุก (D. margaritella) และปลากระเบนผีเสื้อ (Gymnura micrura) ผลที่ได้สนับสนุนว่าการเจริญเติบโตของปลากระเบนเหล่านี้ว่ามิได้อยู่ในสกุล Dasyatis และHimantura หากแต่เป็นสิ่งมีชีวิตชนิดเดียว
แม้จะเป็นปลากระเบนขนาดเล็ก แต่ปลาที่โตเต็มที่จะถูกจับจากพื้นน้ำด้วยอวนและแห โดยเฉพาะในอ่าวไทยและทะเลชวา โดยชาวประมงท้องถิ่น ถือว่ามีนัยทางเศรษฐกิจ
แหล่งข้อมูลอื่น

ข้อมูลที่เกี่ยวข้องกับ Dasyatis zugei ที่วิกิสปีชีส์
รูปและข้อมูลเพิ่มเติม (อังกฤษ)
ประเทศองค์ประกอบ

ประเทศองค์ประกอบ (อังกฤษ: constituent country) เป็นคำที่บางครั้งใช้เรียกประเทศที่มีฐานะเป็นส่วนหนึ่งของหน่วยทางการเมืองที่ใหญ่กว่า เช่น รัฐเอกราช คำว่าประเทศองค์ประกอบนี้ไม่มีความหมายในทางกฎหมาย และใช้เรียก ประเทศ ที่เป็นส่วนประกอบหนึ่งของหน่วยอื่นเท่านั้น
ในรัฐเดี่ยว > เดนมาร์ก

บทความหลัก: ราชอาณาจักรเดนมาร์ก
| ประเทศ | เมืองหลวง | ราชอาณาจักรเดนมาร์ก |
| --- | --- | --- |
|  เดนมาร์ก | โคเปนเฮเกน | ราชอาณาจักรเดนมาร์ก |
|  หมู่เกาะแฟโร | ทอร์สเฮาน์ | ราชอาณาจักรเดนมาร์ก |
|  กรีนแลนด์ | นุก | ราชอาณาจักรเดนมาร์ก |
ในรัฐเดี่ยว > ฝรั่งเศส

บทความหลัก: อาณานิคมโพ้นทะเลของประเทศฝรั่งเศส และ สาธารณรัฐฝรั่งเศสที่ 5
| ประเทศ | เมืองหลวง | สาธารณรัฐฝรั่งเศสที่ 5 | สาธารณรัฐฝรั่งเศสที่ 5 |
| --- | --- | --- | --- |
|  ฝรั่งเศส | ปารีส |  | สาธารณรัฐฝรั่งเศสที่ 5 |
|  นิวแคลิโดเนีย | นูเมอา | อาณานิคมลักษณะเฉพาะตัว | สาธารณรัฐฝรั่งเศสที่ 5 |
|  เฟรนช์โปลินีเซีย | ปาเปเอเต | "ประเทศโพ้นทะเล" | สาธารณรัฐฝรั่งเศสที่ 5 |
|  แซ็ง-บาร์เตเลมี | กุสตาวียา | อาณานิคมโพ้นทะเล | สาธารณรัฐฝรั่งเศสที่ 5 |
|  แซ็ง-มาร์แต็ง | มารีโก | อาณานิคมโพ้นทะเล | สาธารณรัฐฝรั่งเศสที่ 5 |
|  แซงปีแยร์และมีเกอลง | แซ็ง-ปีแยร์ | อาณานิคมโพ้นทะเล | สาธารณรัฐฝรั่งเศสที่ 5 |
|  วาลิสและฟูตูนา | มาตา-อูตู | อาณานิคมโพ้นทะเล | สาธารณรัฐฝรั่งเศสที่ 5 |
ในรัฐเดี่ยว > เนเธอร์แลนด์

บทความหลัก: ราชอาณาจักรเนเธอร์แลนด์
| ประเทศ | เมืองหลวง | ราชอาณาจักรเนเธอร์แลนด์ |
| --- | --- | --- |
|  เนเธอร์แลนด์ รวมแคริบเบียนเนเธอร์แลนด์ | อัมสเตอร์ดัม | ราชอาณาจักรเนเธอร์แลนด์ |
|  อารูบา | โอรันเยสตัด | ราชอาณาจักรเนเธอร์แลนด์ |
|  กือราเซา | วิลเลมสตัด | ราชอาณาจักรเนเธอร์แลนด์ |
|  ซินต์มาร์เติน | ฟีลิปส์บืร์ค | ราชอาณาจักรเนเธอร์แลนด์ |
ในรัฐเดี่ยว > นิวซีแลนด์

บทความหลัก: ราชอาณาจักรนิวซีแลนด์
| ประเทศ | เมืองหลวง | ราชอาณาจักรนิวซีแลนด์ |
| --- | --- | --- |
|  นิวซีแลนด์ | เวลลิงตัน | ราชอาณาจักรนิวซีแลนด์ |
|  หมู่เกาะคุก | อาวารัว | ราชอาณาจักรนิวซีแลนด์ |
|  นีวเว | อาโลฟี | ราชอาณาจักรนิวซีแลนด์ |
ในรัฐเดี่ยว > สหรัฐอาหรับเอมิเรตส์

บทความหลัก: รัฐของสหรัฐอาหรับเอมิเรตส์
| เอมิเรต | เมืองหลวง | สหรัฐอาหรับเอมิเรตส์ |
| --- | --- | --- |
|  อาบูดาบี | อาบูดาบี | สหรัฐอาหรับเอมิเรตส์ |
|  อัจญ์มาน | อัจญ์มาน | สหรัฐอาหรับเอมิเรตส์ |
|  ดูไบ | ดูไบ | สหรัฐอาหรับเอมิเรตส์ |
|  ฟุญัยเราะฮ์ | ฟุญัยเราะฮ์ | สหรัฐอาหรับเอมิเรตส์ |
|  เราะซุลคัยมะฮ์ | เราะซุลคัยมะฮ์ | สหรัฐอาหรับเอมิเรตส์ |
|  ชัรญะฮ์ | ชัรญะฮ์ | สหรัฐอาหรับเอมิเรตส์ |
|  อุมม์อัลกุเวน | อุมม์อัลกุเวน | สหรัฐอาหรับเอมิเรตส์ |
ในรัฐเดี่ยว > สหราชอาณาจักร

บทความหลัก: ประเทศในสหราชอาณาจักร
| ประเทศ | เมืองหลวง | สหราชอาณาจักร |
| --- | --- | --- |
|  อังกฤษ | ลอนดอน | สหราชอาณาจักร |
|  สกอตแลนด์ | เอดินบะระ | สหราชอาณาจักร |
|  เวลส์ | คาร์ดิฟฟ์ | สหราชอาณาจักร |
|  ไอร์แลนด์เหนือ | เบลฟาสต์ | สหราชอาณาจักร |
ในรัฐเดี่ยว > บอสเนียและเฮอร์เซโกวีนา

บทความหลัก: บอสเนียและเฮอร์เซโกวีนา
| ประเทศ | เมืองหลวง | บอสเนียและเฮอร์เซโกวีนา |
| --- | --- | --- |
|  สาธารณรัฐเซิร์ปสกา | บันยาลูกา | บอสเนียและเฮอร์เซโกวีนา |
|  สหพันธรัฐบอสเนียและเฮอร์เซโกวีนา | ซาราเยโว | บอสเนียและเฮอร์เซโกวีนา |
ในรัฐเดี่ยว > จีน

จีนไม่มีการระบุองค์ประกอบ แต่ประกอบด้วยเขตบริหารพิเศษฮ่องกงและเขตบริหารพิเศษมาเก๊า
ในสหพันธรัฐ > ยูโกสลาเวีย

บทความหลัก: สหพันธ์สาธารณรัฐสังคมนิยมยูโกสลาเวีย
| ประเทศ | เมืองหลวง | การจัดแบ่งประเภท | เกิดใหม่ |
| --- | --- | --- | --- |
|  สาธารณรัฐสังคมนิยมบอสเนียและเฮอร์เซโกวีนา | ซาราเยโว | สาธารณรัฐสังคมนิยม |  บอสเนียและเฮอร์เซโกวีนา |
|  สาธารณรัฐสังคมนิยมโครเอเชีย | ซาเกร็บ | สาธารณรัฐสังคมนิยม |  สาธารณรัฐโครเอเชีย |
|  สาธารณรัฐสังคมนิยมมอนเตเนโกร | ตีโตกราด | สาธารณรัฐสังคมนิยม |  มอนเตเนโกร |
|  สาธารณรัฐสังคมนิยมมาซิโดเนีย | สโกเปีย | สาธารณรัฐสังคมนิยม |  นอร์ทมาซิโดเนีย |
|  สาธารณรัฐสังคมนิยมเซอร์เบีย | เบลเกรด | สาธารณรัฐสังคมนิยม |  สาธารณรัฐเซอร์เบีย |
|  สาธารณรัฐสังคมนิยมสโลวีเนีย | ลูบลิยานา | สาธารณรัฐสังคมนิยม |  สาธารณรัฐสโลวีเนีย |
|   จังหวัดปกครองตนเองสังคมนิยมคอซอวอ | พริสตีนา | จังหวัดปกครองตนเองสังคมนิยม |  สาธารณรัฐคอซอวอ (มีข้อพิพาทเรื่องเอกราช) |
|   จังหวัดปกครองตนเองสังคมนิยมวอยวอดีนา | นอวีซาด | จังหวัดปกครองตนเองสังคมนิยม |  จังหวัดปกครองตนเองวอยวอดีนา (ในประเทศเซอร์เบีย) |
ในสหพันธรัฐ > เชโกสโลวาเกีย

| ประเทศ | เมืองหลวง | เกิดใหม่ |
| --- | --- | --- |
|  สาธารณรัฐสังคมนิยมเช็ก | ปราก |  สาธารณรัฐเช็ก |
|  สาธารณรัฐสังคมนิยมสโลวัก | บราติสลาวา |  สาธารณรัฐสโลวัก |
ในสหพันธรัฐ > เซนต์คิตส์และเนวิส

ตามความในรัฐธรรมนูญ เกาะเนวิสมีสิทธิตามรัฐธรรมนูญที่จะแยกตัวออกจากสหพันธรัฐเซนต์คิตส์และเนวิสและกลายเป็นรัฐเอกราชได้ การจัดการลงประชามติแยกตัวของเนวิสเกิดขึ้นเมือวันที่ 10 สิงหาคม ค.ศ. 1998 โดยมีประชากรชาวเนวิสลงคะแนนเสียงร้อยละ 62 เพื่อสนับสนุนการแยกตัว อย่างไรก็ตามไม่สามารถแยกตัวเป็นเอกราชได้ เนื่องจากไม่ถึง 2 ใน 3 ซึ่งถูกกำหนดไว้ในรัฐธรรมนูญ จึงอาจกล่าวได้ว่าทั้งเซนต์คิสและเนวิสเป็นประเทศองค์ประกอบของสหพันธรัฐเซนต์คิตส์และเนวิส
ในสหพันธรัฐ > เซอร์เบียและมอนเตเนโกร

| ประเทศ | เมืองหลวง | เกิดใหม่ |
| --- | --- | --- |
|  สาธารณรัฐเซอร์เบีย (ค.ศ. 1992–2006) | เบลเกรด |  เซอร์เบีย |
|  สาธารณรัฐมอนเตเนโกร (ค.ศ. 1992–2006) | พอดกอรีตซา |  มอนเตเนโกร |
ดูเพิ่ม

สหพันธรัฐ
ปลากระดูกอ่อน

| ปลากระดูกอ่อน ช่วงเวลาที่มีชีวิตอยู่:   PreꞒ Ꞓ O S D C P T J K Pg N      ยุคไซลูเรียนตอนปลาย–ปัจจุบัน |
| --- | --- |

ปลาฉลามวาฬ (Rhincodon typus) ปลาที่ใหญ่ที่สุดในโลกและเป็นปลากระดูกอ่อนด้วย ที่หมู่เกาะสิมิลัน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ไฟลัมฐาน:: Gnathostomata
ชั้น:: Chondrichthyes Huxley, 1880

ชั้นย่อยและอันดับ
 ชั้นย่อย Elasmobranchii อันดับใหญ่ Selachimorpha อันดับ †Mongolepidida  อันดับ Carcharhiniformes  อันดับ Lamniformes  อันดับ Orectolobiformes  อันดับ Heterodontiformes  อันดับ Squaliformes  อันดับ Squatiniformes  อันดับ Pristiophoriformes  อันดับ Hexanchiformes  อันดับใหญ่ Batoidea อันดับ Myliobatiformes  อันดับ Rajiformes  อันดับ Rhinopristiformes  อันดับ Torpediniformes  ชั้นย่อย Holocephali อันดับใหญ่ Holocephalimorpha อันดับ Chimaeriformes
ปลากระดูกอ่อน (ชั้น: Chondrichthyes; อังกฤษ: Cartilaginous fish) เป็นชั้นของปลาจำพวกหนึ่ง ซึ่งมีโครงสร้างกระดูกประกอบไปด้วยเซลล์กระดูกอ่อนอย่างเดียว โดยมีหินปูนมาประกอบเป็นบางส่วน ส่วนมากมีเหงือกแยกออกเป็นช่อง 5 ช่อง มีเกล็ดแบบพลาคอยด์  ที่จะไม่โตไปตามตัว มีลักษณะสากเมื่อสัมผัส  ตัวผู้มีรยางค์เพศที่ครีบท้องเป็นติ่งยื่นเรียก แคลสเปอร์ หรือที่ในภาษาไทยเรียก เดือย  โดยมากจะออกลูกเป็นตัว ขากรรไกรแยกออกจากกะโหลก ปลาจำพวกนี้พบทั่วโลกประมาณ 800 ชนิด เป็นปลากินเนื้อ ส่วนมากเป็นปลาทะเล ในน้ำจืดมีเพียงไม่กี่สิบชนิด มีหลายอันดับ  หลายวงศ์ หลายสกุล   โดยปลาในกลุ่มปลากระดูกอ่อนนี้ที่รู้จักกันดี ก็ได้แก่ ปลาฉลาม, ปลากระเบน, ปลาฉนาก, ปลาโรนัน เป็นต้น
ปลากระดูกอ่อนส่วนใหญ่มีรูปร่างเรียวยาว ยกเว้น ปลากระเบน ที่มีรูปร่างแบน ส่วนใหญ่อยู่ในทะเล  พบในน้ำจืดเพียงไม่กี่ชนิด เช่น ปลากระเบนน้ำจืด มีขนาดแตกต่างกันตามแต่ละสกุล แต่ละชนิด ตั้งแต่มีความยาวเพียงไม่ถึงหนึ่งฟุต  จนถึง 20 เมตร หนักถึง 34 ตัน  คือ ปลาฉลามวาฬ (Rhincodon typus) ซึ่งเป็นปลาที่ใหญ่ที่สุดในโลก
การจัดจำแนก

ปลากระดูกอ่อนแบ่งเป็น 2 ชั้นย่อย ดังนี้
อีลาสโมแบรนชิไอ มีช่องเหงือกเปิดออกสู่ภายนอกโดยตรง ได้แก่ ฉลาม, กระเบน, ฉนาก
ฮอโลเซฟาโล ช่องเหงือกไม่เปิดออกสู่ภายนอกโดยตรง แต่ผ่านช่องปิดเหงือก ที่พัฒนามาจากขากรรไกรบน ขากรรไกรและฟันแข็งแรง ตัวอย่างเช่น ปลากระต่าย
ความแตกต่างระหว่างปลาในชั้นกระดูกอ่อนและชั้นกระดูกแข็ง

| --- | --- |
ปลากระดูกอ่อน: ปลากระดูกแข็ง
โครงสร้างเป็นกระดูกอ่อน มีแคลเซียมสะสมอยู่  ไม่มีเนื้อเยื่อของกระดูก: โครงกระดูก เกิดจากการสะสมของเซลล์กระดูก
กระดูกหัวไม่มีร่อง: กระดูกหัวมีร่อง ประกอบด้วยกระดูกเป็นแผ่นแข็ง
เหงือกมีเยื่อกั้น ทำให้มีช่องเปิดเหงือก 5-7 คู่ ไม่มีกระดูกปิดเหงือก: เหงือกไม่มีเยื่อกั้น มีช่องเปิดเหงือก 1 คู่ มีกระดูกปิดเหงือก
เพศผู้มีเดือยหนึ่งคู่ (แคลสเปอร์): ไม่มีแคลสเปอร์
ไม่มีกระเพาะลม จึงมีตับขนาดใหญ่มาแทนที่เพื่อช่วยในการพยุงตัวให้ลอย: ส่วนมากมีกระเพาะลม บางอันดับมีปอด  (ปลาปอด)
มีทวารร่วม ซึ่งเป็นช่องเปิดร่วมของทวารและช่องสืบพันธุ์: ไม่มีทวารร่วม มีช่องเปิดของทวาร และช่องสืบพันธุ์แยกกัน
ลำไส้สั้น มีลักษณะเป็นบันไดเวียนหรือแบบม้วนเสื่อ: ลำไส้เป็นแบบธรรมดา
เกล็ดแบบพลาคอยด์เรียงกันเป็นแผ่น (สาก): เกล็ดมีหลายแบบ บางจำพวกไม่มีเกล็ด
ครีบไม่มีก้านครีบ มีกระดูกอ่อนพยุง: ครีบมีก้านครีบ อาจเป็นก้านครีบแข็งหรือก้านครีบอ่อน
ส่วนใหญ่ออกลูกเป็นตัว (เป็นไข่แต่ได้พัฒนาเป็นตัวในท้อง): ส่วนมากออกลูกเป็นไข่
บางจำพวกมีสไปราเคิล (ท่อน้ำออก): ไม่มีสไปราเคิล
ไม่มีซอกฟันบนขากรรไกร: มีซอกฟันบนขากรรไกร
หางเป็นแบบเฮเทอโรเซอคอล: หางเป็นแบบโฮโมเซอคอ
กินสัตว์ทั้งสัตว์น้ำและแพลงก์ตอนเป็นอาหารทั้งหมด: กินทั้งสัตว์และพืช
ความเชื่อเรื่องการรักษาโรคมะเร็ง

ปัจจุบัน มีความเชื่อว่า ปลากระดูกอ่อนนี้มิอาจป่วยเป็นโรคมะเร็งได้ เนื่องจากในเซลล์กระดูกอ่อนซึ่งเป็นองค์ประกอบใหญ่ของกระดูกในร่างกายนั้น มีสารโปรตีนที่ช่วยยับยั้งในการเกิดเซลล์มะเร็ง จึงมีการสกัดเซลล์กระดูกอ่อนจากปลากระดูกอ่อนโดยเฉพาะ ปลาฉลาม ผลิตเป็นยาจำหน่ายโดยทั่วไป
แท้ที่จริงแล้ว ความเชื่อดังกล่าวยังมิได้พิสูจน์ทราบทางวิทยาศาสตร์และการแพทย์ และเรื่องที่ว่าปลากระดูกอ่อนมิอาจป่วยเป็นโรคมะเร็งนั้นก็มิได้เป็นความจริงแต่อย่างใด
ปลากระเบนอเมซอนหางยาว

| กระเบนอเมซอนหางยาว |
| --- | --- |

ด้านบน

ใต้ท้อง
สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Myliobatiformes
วงศ์:: Potamotrygonidae
สกุล:: Plesiotrygon
สปีชีส์:: P.  iwamae
ชื่อทวินาม
Plesiotrygon iwamae Rosa, Castello & Thorson, 1987

ปลากระเบนอเมซอนหางยาว (อังกฤษ: Long-tailed river stingray; ชื่อวิทยาศาสตร์: Plesiotrygon iwamae) เป็นปลากระเบนน้ำจืดในวงศ์ปลากระเบนหางสั้น (Potamotrygonidae) เป็นปลากระเบนในวงศ์นี้ชนิดเดียวที่มีหางเรียวยาว มีเงี่ยงแหลมคมที่โคนหาง 2 ชิ้น
มีลำตัวสีเทา มีจุดกลมสีขาวกระจายไปทั่วตัวจนถึงโคนหาง มักหากินร่วมกันเป็นฝูง ตัวเมียมีขนาดใหญ่กว่าตัวผู้ มีขนาดยาวเต็มที่ 58 เซนติเมตร พบเพียงแม่น้ำและลำคลองในตอนเหนือของประเทศบราซิลเท่านั้น กินสัตว์มีกระดอง สัตว์น้ำหน้าดินขนาดเล็ก และปลาซัคเกอร์ขนาดเล็กเป็นอาหาร จัดเป็นปลาที่ใกล้สูญพันธุ์ชนิดหนึ่ง เนื่องจากถิ่นที่อยู่อาศัยในธรรมชาติถูกคุกคาม
เป็นปลาที่เพิ่งถูกค้นพบและอนุกรมวิธานเมื่อปี ค.ศ. 1987 โดยนักมีนวิทยาชาวบราซิล จัดเป็นปลาที่หาได้ยากและไม่พบเลี้ยงหรือขายเป็นปลาตู้เหมือนเช่นปลากระเบนชนิดอื่นในวงศ์เดียวกัน
แหล่งข้อมูลอื่น

รูปและข้อมูลปลากระเบนอเมซอนหางยาว
ปลากระเบนโปลกาด๊อท

| ปลากระเบนโปลกาด๊อท |
| --- | --- |

สถานะการอนุรักษ์
 ไม่มีข้อมูล  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Myliobatiformes
วงศ์:: Potamotrygonidae
สกุล:: Potamotrygon
สปีชีส์:: P.  leopoldi
ชื่อทวินาม
Potamotrygon leopoldi Castex & Castello, 1970

ปลากระเบนโปลกาด๊อท (อังกฤษ: Xingu river ray) เป็นปลากระเบนน้ำจืดชนิดหนึ่ง มีชื่อวิทยาศาสตร์ว่า Potamotrygon leopoldi ในวงศ์ปลากระเบนหางสั้น (Potamotrygonidae) มีลำตัวรูปร่างทรงกลม พื้นลำตัวสีดำสนิท มีจุดกลมสีขาวกระจายไปทั่วลำตัวด้านบน ด้านล่างสีขาว ปลายหางมีริ้วหนังบาง ๆ ซึ่งจุดกลมเหล่านี้มีจำนวนและขนาดแตกต่างกันออกไปในปลาแต่ละตัว
มีขนาดลำตัวโตเต็มที่ราว  43 เซนติเมตร
พบอาศัยอยู่เฉพาะแม่น้ำซิงกู ซึ่งเป็นสาขาของแม่น้ำอเมซอน ในประเทศบราซิลเท่านั้น
ได้รับความนิยมในฐานะเป็นปลาสวยงาม โดยมีรหัสทางการค้าว่า P13 ซึ่งผู้เลี้ยงมักนิยมเลี้ยงในบ่อขนาดใหญ่และเลี้ยงรวมกันหลายตัว และสามารถผสมพันธุ์กันออกลูกในที่เลี้ยงได้ อายุเมื่อปลาพร้อมที่จะผสมพันธุ์คือ 5 ปี และยังสามารถผสมข้ามสายพันธุ์กับปลากระเบนชนิดอื่นในสกุลเดียวกันได้ด้วย เช่น ปลากระเบนโมโตโร่ (P. motoro) ทำให้เกิดลูกปลาสายพันธุ์ใหม่ที่จะได้จุดและสีสันลำตัวแปลกออกไป  ส่วนสถานะปลาในธรรมชาตินั้นใกล้สูญพันธุ์แล้ว เนื่องจากสูญเสียที่อยู่อาศัย
สำหรับในวงการปลาสวยงาม ปลาในตัวที่มีจุดสีขาวมากกว่าปกติ โดยมีจุดรอบขอบครีบถึง 3 แถว เรียกว่า "แบล็คไดมอนด์" เป็นปลาที่ในธรรมชาติ จะพบได้ที่แม่น้ำเซาเฟลิก ในเขตประเทศบราซิล มีราคาซื้อขายแพงกว่าปลากระเบนโปลกาด็อทธรรมดามาก
แหล่งข้อมูลอื่น

รูปและข้อมูลปลากระเบนโป๊ลกาด๊อท
ข้อมูลที่เกี่ยวข้องกับ Potamotrygon leopoldi ที่วิกิสปีชีส์
ปลากระเบนไฟฟ้าตาบอด

| ปลากระเบนไฟฟ้าตาบอด |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
อันดับ:: Torpediniformes
วงศ์:: Narcinidae
สกุล:: Typhlonarke
สปีชีส์:: T.  aysoni
ชื่อทวินาม
Typhlonarke aysoni (Hamilton, 1902)

ชื่อพ้อง
 Astrape aysoni Hamilton, 1902
กระเบนไฟฟ้าตาบอด (อังกฤษ: En:Blind electric ray; ชื่อวิทยาศาสตร์: Typhlonarke aysoni) เป็นปลากระเบนไฟฟ้าในวงศ์ En:Narcinidae พบได้ตามไหล่ทวีป ตั้งแต่ช่องแคบคุก ของประเทศนิวซีแลนด์ลงไป ที่ความลึกระหว่าง 100 - 900 เมตร มีความยาวระหว่าง 15 - 30 เซนติเมตร
มีลำตัวรูปร่างกลม หางเล็กอ้วน มีครีบหลังหนึ่งครีบ และมีตาขนาดเล็กมากที่แทบมองไม่เห็น ส่วนหน้าของลำตัวมีอวัยวะพิเศษที่ทำหน้าที่เก็บกระแสไฟฟ้าและปล่อยออกไปเพื่อทำให้เหยื่อสลบ กลไกนี้ยังใช้เพื่อนำทางและค้นหาเหยื่อในบริเวณที่แสงสว่างน้อยได้อีกด้วย ซึ่งเหยื่อได้แก่ ปลา และสัตว์น้ำชนิดต่าง ๆ เป็นปลาที่หากินตามพื้นทรายและหน้าดิน
แหล่งข้อมูลอื่น

รูปและข้อมูลเพิ่มเติม (อังกฤษ)
ข้อมูลที่เกี่ยวข้องกับ Typhlonarke aysoni ที่วิกิสปีชีส์